Ribe Stifts Adresseaviser, 1844-02-06
5) Kancelliet har under 27. November f. A. forlangt det af Nørrejyllands Provindsialstænder i 1842. indgivne Andragende om en større Lighed i Forsørgelsesretten kunde tilveiebringes imellem Loe og Møgeltønder Herreder og Hertugdommene, forelagt Amtsraadet og derhos gjørt opmærksom paa, at Ulighed i denne Henseende ogsaa finder Sted i selve Herrederne forsaavidt de enkelte Sogne enten høre under Hertugdømmene eller Jylland. Amtsraadet fandt det rigtigt, at en Forandring i Forsørgelsestiden indførtes i det blandede Distrikt, saaat Lighed tilveiebragtes med Hertugdømmene, og overdroges det til Formanden, Grev Schack og Provst Koch at afgive den forlangte Betænkning, i hvilken tillige burde anføres, at Reglementet af 5. Juli 1803 med Tillægsbestemmelser ikke er gjeldende i det blandede Distrikt af Amtet fordi en Kancelliskrivelse af 12. Juni 1804 har udsat Jndførelsen indtil en da paatænkt Grændseregulering blev iværksat, hvilket, som bekjendt, dog endnu ikke er skeet. 6) a. Over det i f. A. udførte Arbeide i Vester herred til Sandflugtens Dæmpning fremlagde Formanden en Beretning, hvoraf fremgaaer, at 19 1/2 Td. Land er beplantet og 114 Tdr. Land repareret med ialt 10,693 Traver Helme, hvilket Arbeide er udført med 1875 Vogne og 3750 Md. Udgivterne hertil ere 268 Rbd., hvortil dog endnu kommer Sandflugtskommissærens Løn og Befordringsomkostninger for de tre Kvartaler, saa at Pengendgiften bliver 618 Rbd., paa Fano til to Klitfogder 10 Rbd. og til en Klit foged paa Mand 5 Rbd. b. Da Sandflugtskommissær Kammerraad Grooss til 1ste April forlader Amtet, henstillede Formanden om ikke mindre Sandflugtsdistrikter burde oprettes og Lønningen og Diæterne nedsættes, under Jagttagelse af Bestemmelserne i Rentekammerskrivelse af 17. Marts 1838. Sogneforstanderskaberne for Klitsognene, hvis Betænkning var indhentet, havde erklæret sig for en saadan Deeling, og antog Amtsraadet, at Sandflugtsdistriktet, der nu har en Udstrækning af omtrent 4 Mile kunde deles i to Distrikter, næmlig det nordlige, fra Ringkjøbing Amts Grændse til den sydlige Grændse af Henne Sogn, og det søndre Distrikt indtil Blaavand og tilliggende Ho Sogn. Ol god Sogn henlægges til et af Distrikterne. Lønningen og alle øvrige Udgivter, derunder indbefattet Godtgjørelse for Befordring og Diætpenge til de to Sandflugtskommissærer antog man ikke maatte overstige 200 Rbd. aarlig til hver, og meente man, at Diætpengene bestemtes til 1 Rbd. 48 s., Arbeidstiden, bliver en Maaned, og burde Distriktskommissærens Ansættelse kunne hæves efter Fjerdingaars Opsigelse. 7) Regnskaberne for Skolelærerhjælpekasserne bleve gjennemgaaede og paategnede af Amtsraadet, og udviste Regnskaberne følgende Kapitalbeholdninger, næmlig for Ribe Provsti 180 Rbd., for Loe og Møgeltønder Provsti 1120 Rbd., for Gjording Malt med flere Herreders Provsti 1602 og for Skads med flere Herreders Provsti 300 Rbd. 8) Jfølge Anvisning ved Amtets KontributionsRegnskab for 1815 er en Sum af 474 Rd. Navneværdi af daværende Stiftamtmand anviist af Amtets Vei- og Brokasse for Gjenoprettelsen af Trudsbro, der ved Militærforanstaltning blev afbrudt i Krigsaarene. Efter Rentekammerskr. af 19. November 1842 og Amtets derefter afgivne Erklæring maa det antages, at denne Sum endnu haves tilgode, hvorfor Paastand om dens Tilbagebetaling ialfald efter en Kours til 375 pCt. er skeet, men Sagen endnu ikke berigtiget. 9) Grev Schack fremlagde et Forslag om Oprettelsen af en Sparekasse for Ribe Amt, i hvilken Anledning Formanden gjorde opmærksom paa, at Planen til en Sparekasse for Ribe By og Omegn tidligere havde været affattet og forelagt Kancelliet, der ved Skrivelse af 12 Januar 1833 havde approberet Planen, som formedelst Dødsfald og andre Omstændigheder ikke var bleven iværksat.